Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

 OPĆINA POSUŠJE

 **Općinski načelnik**

Broj: 01-802/21

Datum: 28. 2. 2022. godine

Na temelju članka 6. Pravilnika o postupku javnog nadmetanja za prodaju nekretnina i pokretnih stvari u vlasništvu općine Posušje („Službeni glasnik općine Posušje“, broj: 3/13), a u svezi s Odlukom o načinu i uvjetima javne prodaje specijalnog vatrogasnog vozila („Službeni glasnik općine Posušje“, broj: 10/21), Općinski načelnik općine Posušje raspisuje:

**JAVNI NATJEČAJ**

**za prodaju specijalnog vatrogasnog vozila**

**I.** **NAZIV I SJEDIŠTE PRAVNE OSOBE KOJA PRODAJE VOZILO**

Općina Posušje, fra Grge Martića 30. 88240 Posušje

**II.NAČIN PRODAJE**

Prodaja će se izvršiti putem pribavljanja pismenih ponuda.

Ponude se podnose neposredno ili preporučeno pošiljkom u zatvorenim omotima s imenom ponuđača. Uz ponudu se mora priložiti dokaz o položenoj jamčevini, a po potrebi i punomoć.

Na svakom omotu koji sadrži ponudu mora biti označen dan i sat prijema ponude.

**III.UVJETI PRODAJE**

**1. Podaci o predmetu prodaje**

Predmet prodaje je specijalno vatrogasno vozilokoje ima sljedeće karakteristike:

Vozilo nije registrirano niti se može registrirati.

TEHNIČKI PODACI

**Opis**

Marka vozila Magirus

Tip vozila – F 150 D 10 A

Tip opreme vozila – TLF 16

Boja – Crvena

Zemlja podrijetla – Njemačka

Broj šasije – 440.0001.538

Oblik karoserije – Specijalno vatrogasno

Godina proizvodnje – 1965

Starost (godina) – 56

**Tehničke karakteristike**

Najveća dopuštena masa – 10.000 kg

Sadržaj spremnika za gašenje – 2 500 l

Masa praznog vozila – 7 500 kg

Broj sjedala za posadu – 5

Broj pogonskih osovina – dvije (prednja i zadnja vuča)

Broj prijeđenih kilometara očitan na brojčaniku – 37 260 km

Snaga motora – 15 kw

Radni obujam motora – 9 500 cm3

Eko karakteristike – konvencionalno

Pogonsko gorivo – diesel

**Tehničko održavanje – vozilo je u funkciji**

**Stanje vozila – ispravno**

**Vozilo je opremljeno opremom slijedećih karakteristika**

Centrifugalna pumpa za gašenje požara tip FP 16/8 (1600 l/min pri 8 bara)

Spremnik vode za gašenje sadržaja 2 500 litara

2 rotirajuća svjetla blještavo plave svjetlosti

2 zvučne upozoravajuće svirene

Reflektor za noćni rad

**Predviđena godišnja amortizacija P (%) : 11**

**Vijek pune amortizacije (godina): 9**

**Koeficijent upotrebne vrijednosti kuv : 0,1**

**2. Početna prodajna cijena**

Početna prodajna cijena u skladu s Elaboratom o procjeni vrijednosti specijalnog vatrogasnog vozila je 3.000,00 KM.

**3. Način polaganja jamčevine**

Jamčevina koja iznosi 300,00 KM se uplaćuje na račun općine Posušje broj: 338200 22 00 101010 kod UniCredit banke – Podružnica Posušje, uz naznaku: uplata jamčevine za javnu prodaju specijalnog vatrogasnog vozila.

Potvrda o položenoj jamčevini se prilaže uz ponudu.

Ukoliko sudionik natječaja čija ponuda bude izabrana kao najpovoljnija, odustane iz bilo kog razloga od ponude i od zaključenja ugovora, gubi pravo na povrat uplaćene jamčevine.

Sudioniku koji ne bude izabran kao najpovoljniji izvršit će se povrat uplaćene jamčevine, najkasnije u roku od 8 dana od zaključenja javnog nadmetanja.

Pravne i fizičke osobe koje nisu položile određenu jamčevinu ne sudjeluju u postupku prodaje.

**4. Način i uvjeti plaćanja kupoprodajne cijene**

Sudionik natječaja koji je proglašen najuspješnijim, s kojim će se zaključiti ugovor o kupoprodaji, obavezan je uplatiti prodajnu cijenu, umanjenu za iznos uplaćene jamčevine, u roku 15 dana od dana potpisivanja ugovora na račun Općine Posušje.

**5. Vrijeme i način predaje vozila u posjed kupcu**

Predaja vozila u posjed kupcu izvršit će se nakon isplate cjelokupnog iznosa kupoprodajne cijene.

**6. Vrijeme poništenja prodaje zbog neispunjenja obveze kupca**

Ukoliko kupac u predviđenom roku ne uplati prodavatelju cijenu iz kupoprodajnog ugovora poništava se postupak prodaje.

**IV. DAN, SAT I MJESTO ODRŽAVANJA PRODAJE**

Javno otvaranje ponuda će se održati u zgradi Općine Posušje u uredu broj 6 dana 16. 3. 2022. godine s početkom u 9:00 sati.

**V. ROK DO KOJEG SE PRIMAJU PISMENE PONUDE, VRIJEME I MJESTO OTVARANJA PONUDA**

Sve prijave moraju stići na adresu općine Posušje najkasnije do 16. 3. 2022. godine do 9:00 sati bez obzira na način dostave.

Sadržaj prijave:

Prijava mora sadržavati sljedeće:

-za fizičke osobe: ponuđeni iznos kupoprodajne cijene, ime i prezime, adresa stanovanja i broj telefona,

-za fizičke osobe koje obavljaju samostalnu djelatnost i pravne osobe: ponuđeni iznos kupoprodajne cijene, naziv, sjedište, ID i PDV broj, broj telefona, potpis ovlaštene osobe i pečat,

Prilozi uz prijavu:

Uz prijavu na javni natječaj potrebno je priložiti sljedeće:

- dokaz o uplaćenoj jamčevini od 300,00 KM (primjerak uplatnice),

- ovjerenu kopiju rješenja / izvod iz sudskog registra za pravne osobe,

- ovjerenu kopiju rješenja o obavljanju samostalne djelatnosti / obrta, ako je sudionik fizička osoba koje obavlja samostalnu djelatnost / obrt,

- ovjerenu kopiju osobne iskaznice za fizičke osobe.

Prijava s naprijed navedenim dokazima podnosi se na protokol Općinskog načelnika ili putem preporučene poštanske pošiljke u zatvorenoj kuverti na adresu: Općina Posušje, fra Grge Martića broj 30, 88240 Posušje s naznakom: Povjerenstvo za provođenje postupka javne prodaje specijalnog vatrogasnog vozila "ne otvarati".

Na poleđini kuverte obvezno naznačiti ime i prezime, odnosno naziv pravne osobe, kontakt – telefon.

Prijava se smatra nepotpunom ako ne sadrži sve što je propisano, ako nisu priložene sve isprave iz ovog natječaja, odnosno ako ne sadrži sve podatke predviđene natječajem. Podnositelji neblagovremene ili nepotpune prijave neće moći sudjelovati u postupku javne prodaje.

U slučaju podnošenja neblagovremene ili nepotpune prijave, a ukoliko se uvidom u istu utvrdi da je uplaćena kaucija za sudjelovanje u postupku javnog nadmetanja, ista će se podnositelju vratiti u roku od 8 (osam) dana od dana zaključenja postupka javnog nadmetanja. Općina Posušje ne snosi nikakve troškove ponuđača u postupku po ovom javnom natječaju, te zadržava pravo da ovaj natječaj poništi i ne snosi nikakvu odgovornost prema sudionicima postupka javnog nadmetanja.

**VI. VRIJEME I NAČIN RAZGLEDANJA I UVID U DOKUMENTACIJU O VOZILU**

Predmet prodaje se može razgledati u periodu trajanja javnog natječaja u okviru radnog vremena tijela uprave. Zainteresirana osoba može najaviti razgledanje vozila službenoj osobi na kontakt telefon: 039 685 701.

Uvid u dokumentaciju o predmetu prodaje se može izvršiti svakim radnim danom u okviru radnog vremena službi za upravu kod Povjerenstva za provedbu natječaja.

**VII. POSTUPAK JAVNOG NADMETANJA**

Povjerenstvo za provođenje postupka javne prodaje specijalnog vatrogasnog vozila otvara u roku pristigle pismene ponude onim redom kojim su pristigle utvrđujući istovremeno koje su ponude stigle po isteku roka naznačenog u natječaju.

Na otvaranju ponuda mogu sudjelovati ponuđači odnosno njihovi punomoćnici.

Nakon otvaranja ponuda i oglašavanja njihovog sadržaja povjerenstvo utvrđuje i objavljuje koja je ponuda najpovoljnija i zaključuje postupak prodaje.

Osnovni kriterij za izbor najpovoljnijeg ponuđača je visina ponuđene cijene.

Općinski načelnik po okončanju postupka s najpovoljnijim ponuđačem zaključuje ugovor o kupoprodaji.

Ako najpovoljniji ponuđač odustane od zaključenja ugovora, gubi pravo na povrat položene kaucije.

 *Općinski načelnik*

 \_\_\_\_\_\_\_\_\_\_\_\_\_\_\_\_\_ *Ante Begić*